**RENDELET-TERVEZET**

*(LocLex rendszerben generálva)*

**Bátaszék Város Önkormányzata Képviselő-testületének .../.... (...) önkormányzati rendelete**

**a településkép védelméről szóló 21/2017. (XII.29.) önkormányzati rendelet módosításáról**

Bátaszék Város Önkormányzatának Képviselő-testülete *a településkép védelméről* szóló 2016. évi LXXIV. törvény 12. § (2) bekezdés a) - h) pontjaiban kapott felhatalmazás alapján, *Magyarország* Alaptörvénye 32. cikk (1) bekezdése a) pontjában és *Magyarország helyi önkormányzatairól* szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva - *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet 11. mellékletében biztosított véleményezési jogkörében eljáró államigazgatási szervek és a Partnerek véleményének figyelembe-vételével a következőket rendeli el

**1. §**

(1) A településkép védelméről szóló 21/2017 (XII.29.) önkormányzati rendelet 28. § (1) és (2) bekezdése helyébe a következő rendelkezések lépnek:

„(1) Reklámok közzététele, illetve reklámhordozók, reklámhordozót tartó berendezések elhelyezése közterületeken és magánterületeken a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendelet, valamint a reklámtáblák, reklámhordozók és egyéb reklám célú berendezések közutak melletti elhelyezésének részletes szabályairól szóló 224/2011. (X. 21.) Korm. rendelet figyelembe-vételével kell történnie.

(2) A településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendelet 1. és 2. mellékletében rögzített előírásoktól az önkormányzat a saját rendezvényeinek időpontját megelőző három, és az azokat követő egy hét időtartamban eltérhet, ha a település szempontjából jelentős valamely eseményről való tájékoztatás érdekében az szükséges.”

(2) A településkép védelméről szóló 21/2017 (XII.29.) önkormányzati rendelet 28. § (5) bekezdése helyébe a következő rendelkezés lép:

„(5) Hirdetményeket, reklámokat utasváró és kioszk oldalfalain, az építmény szerkezetével azonos szerkezetbe foglalt üvegvitrinben kell elhelyezni.”

(3) A településkép védelméről szóló 21/2017 (XII.29.) önkormányzati rendelet 28. § (8) bekezdése helyébe a következő rendelkezés lép:

„(8) Egy adott útszakasz menetirány szerinti azonos oldalán ötven méteren belül legfeljebb egy olyan reklámhordozó helyezhető el, ami nem utcabútoron van elhelyezve. A tilalom nem vonatkozik a reklám közzétételre nem használt információs célú berendezésekre, funkcionális célú utcabútorokra, közérdekű reklámfelületre, továbbá az építési reklámhálóra.”

**2. §**

A településkép védelméről szóló 21/2017 (XII.29.) önkormányzati rendelet 1. melléklete helyébe az 1. melléklet lép.

**3. §**

Ez a rendelet a kihirdetését követő harmadik napon lép hatályba.

*1. melléklet az .../... . (... . ... .) önkormányzati rendelethez*

„*1. melléklet a 21/2017. (XII. 29.) önkormányzati rendelethez*

**A település helyi védelem alatt álló építészeti és természeti örökségének jegyzéke**

(A melléklet szövegét a(z) 1. melléklet.pdf elnevezésű fájl tartalmazza.)”